ઓસ્ટ્રેલિયાના કેપ્ટન જેસન સાંગાએ ટોસ જીતીને બેટિંગ કરવાનો નિર્ણય કર્યો હતો, પરંતુ તેનો આ નિર્ણય ખોટો પડતો હોય તેમ ઓસ્ટ્રેલિયાની ટીમ ૩૩.૩ ઓવરમાં ફક્ત ૧૨૭ રન બનાવીને ઓલઆઉટ થઈ ગઈ હતી. ત્યાર બાદ ૧૨૮ રનના સાવ નાના લક્ષ્યનો પીછો કરવા ઊતરેલી ઈંગ્લેન્ડની ટીમના બેટ્સમેનો ઓસ્ટ્રેલિયન બોલર લોયડ પોપ સામે ટકી શક્યા નહોતા અને આખી ટીમ ૨૩.૪ ઓવરમાં ફક્ત ૯૬ રન બનાવીને ઓલઆઉટ થઈ જતાં ઓસ્ટ્રેલિયાએ ૩૧ રને મેચ જીતી લઈ સેમિફાઇનલમાં પ્રવેશ મેળવી લીધો હતો. લોયડ પોપે ૯.૪ ઓવરમાં ફક્ત ૩૫ રન આપીને ઈંગ્લેન્ડના આઠ બેટ્સમેનોને પેવેલિયન ભેગા કરી દીધા હતા.